দক্ষিণ কোরিয়া
দক্ষিণ কোরিয়া উত্তর-পূর্ব এশিয়ার একটি দেশ যা কোরীয় উপদ্বীপের দক্ষিণ অংশটি নিয়ে গঠিত। এর সরকারি নাম কোরীয় প্রজাতন্ত্র ( "দাএ-হান্-মিন্-‌গুক্‌")। দক্ষিণ কোরিয়ার উত্তরে উত্তর কোরিয়া, পূর্বে জাপান সাগর, দক্ষিণে ও দক্ষিণ-পূর্বে কোরিয়া প্রণালী, যা জাপান থেকে দেশটিকে পৃথক করেছে, এবং পশ্চিমে পীত সাগর। সিউল হচ্ছে দক্ষিণ কোরিয়ার বৃহত্তম শহর ও রাজধানী।
উত্তর ও দক্ষিণ কোরিয়া সংকট ২০১৭-২০১৮
১২) হাইড্রোজেন বোমের পরীক্ষা চালায়: সকল প্রকার আন্তর্জাতিক চাপ উপেক্ষা করে ৩ সেপ্টেম্বর ২০১৭ উত্তর কোরীয়া এ যাবত কালের সবচেয়ে বড় পারমাণবিক পরীক্ষা চালায় যা তাদের ষষ্ঠ পারমানবিক পরীক্ষা। রাষ্ট্রপতি কিম জং উনের নির্দেশে পরিচালিত এ পরিক্ষাটিকে সফল বলে আখ্যা দিয়েছে দেশটির রাষ্ট্র নিয়ন্ত্রিত সংবাদ সংস্থা কোরীয়ান সেন্ট্রাল নিউজ এজেন্সি। ডোনাল্ড ট্রাম্প যুক্তরাষ্ট্রের রাষ্ট্রপতি হিসেবে দায়িত্ব নেওয়ার পর এটাই উত্তর কোরীয়ার প্রথম পারমাণবিক পরীক্ষা। বি বি সি এর মতে এটি একটি হাইড্রোজেন বোমের পরীক্ষা ছিল যা কোরীয়ান সেন্ট্রাল নিউজ এজেন্সি নিশ্চিত করেছে। যুক্তরাষ্ট্রের ভূতাত্ত্বিক জরিপ সংস্থার মতে এ পরীক্ষা ফলে ৬.৩ মাত্রার ভূকম্পন অনুভূত হয়েছে যার সৃষ্টি ছিল মাটির ২৩ কিলোমিটার গভীরে। চীন বলেছে তারা এই পরিক্ষার পর ৪.৬ মাত্রার আরোএকটি ভূকম্পন শনাক্ত করেছে।